《展敬文孝庙》
宋代·喻良能

才昔高南国，名今播八纮。
英姿留此地，馀泽及编氓。
仙去江山在，恩来日月明。
经从千载后，款谒荐微诚。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。